In nomine Dei summi æterni, Ego ALBERICUS Comes, cogitans de Dei misericordiâ, ut pius Dominus  misericors animam meam,  animam patris mei  matris meæ de pœnis inferni liberare dignetur, Dono ad casam Sanctæ Mariæ,  sancti Philiberti Trenorciensis,  monachis ibi degentibus, tàm præsentibus quàm futuris (quem locum Domnus Stephanus Abba ad regendum habere videtur) aliquid ex rebus meis quæ sunt sitæ in pago Matisconensi, in villâ quæ Lancus dicitur. Hoc est, septem mansi cum servitiis, cum vineis, campis, pratis, silvis, aquis, aquarúmque decursibus: cum servis etiam, Norbot  Raimbert, Ældrado cum filiis suis Aschirico  Roberto  sorore Huncbergiâ: Duranno quoque cum suis nepotibus. Debent autem supradicti ...... mansi, in festivitate beati Johannis unusquisque arietem unum:  in festivitate beati Martini, unum porcum  duos solidos;  duabus aut tribus vicibus, præter supradicta, in anno servitium in denariis, vel in aliâ qualibet re secundùm meum velle. Omnia hæc,  ex omnibus quæsitum  inquirendum, totum ad integrum dono  concedo ad ipsam casam Dei,  monachis, ut suprà dixi. Eo tenore ut quamdiu advixero, usum  fructum exinde habeam. Et in festivitate Sanctæ Mariæ, IIII. Nonas Februarii duodecim denarios in vestiturâ persolvam: post meum verò decessum, ad ipsum locum cum omni integritate proveniant. Interdico ut nullus Abba, nec ulla emissa persona, nulli umquam liceat beneficiari, nec in precariâ mittere. Quod si fecerit, iram Dei incurrat,  parentes mei propinqui supradictæ res recipiant. Si quis autem elemosina ista contradixerit, ex auro libram unam componat,  hæc elemosina firma ac stabilis permaneat cum stipulatione subnixâ. Actum Matiscone villâ publicè in curiâ nostrâ. Signum ALBERICI Comitis qui hanc elemosinam fieri  firmare rogavit. Signum Leotaldi. Signum Alberici. Signum Ermentrudis conjugis suæ. Signum Odoldrici. Signum Humberti. Signum Theotberti. Signum Formaldi. Signum Leterii. Signum Uguoni. Signum Manasse. Signum Raculfi. Signum Drogoni. Signum Odiloni. Item Uguoni. Signum Ebrardi. Signum item Ebrardi. Data per manum Jordanis Sacerdotis, feria VII. nonodecimo Kalendas Februarii, Anno XX. regnante Lotario Rege.